jkorsvik/nowiki_second_scrape_merged huggingface dataset:
Paddleboro-saken

Paddleboro-saken er det uoffisielle navnet på en politiaksjon og rettssak i USA.
8. juli 2000 invaderte politiet en privat SM-fest i byen Attleboro i Massachusetts, USA, og arresterte lederen for festen og en kvinnelig deltaker. Lederen ble tiltalt for 13 forhold, deriblant angrep på en politimann, å ha latt bygningen brukes til prostitusjon, utlån av «utstyr til bruk ved masturbasjon», forretningsdrift uten tillatelse, medvirkning til overfall (ved at han tillot SM-aktiviteter under samtykke på festen) og besittelse av 8 våpen (SM-redskaper). Festdeltakeren som ble arrestert ble tiltalt for overfall og besittelse av farlig våpen. Deltakeren hadde spanket (slått) en annen deltaker med ei tresleiv under fullt samtykke. Det «farlige våpenet» var denne tresleiva.
De to tiltalte ble til slutt ikke dømt for noe, med unntak av at fest-lederen fikk en betinget dom for angrep på en politimann. Men rettssakene kostet de tiltalte ca. 50 000 dollar.
Paddleboro-saken fikk stor oppmerksomhet i det amerikanske SM-miljøet, og den ble et begrep på utilbørlig innblanding fra politiet i harmløse aktiviteter. Saken er slett ikke den eneste i sitt slag i USA, men den er kanskje den mest kjente.
Etter politiaksjonen ble det opprettet ei støttegruppe for de arresterte: Paddleboro Defense League. Denne gruppa hadde en webside – www.paddleboro.com – men siden og gruppa er nå nedlagt. Den må for øvrig ikke forveksles med paddleboro.org, som er en pornoside.


== Se også ==
Spanner-saken
Diagnoseutvalget ReviseF65


== Eksterne lenker ==
DazeReaders side om Paddleboro-saken
New England Leather Alliance' side om saken
Salon.com's nyhetsside om saken
Artikkel i nett-avisa Boston Phoenix med omtale av saken
Lionel Ainsworth

Lionel Glenn Robert Ainsworth (født 1. oktober 1987) er en engelsk fotballspiller som fra 30. juni 2019 er klubbløs.
Ainsworth, som er angrepsspiller, har spilt landskamper på U19 nivå for England.


== Biografi ==


=== Klubblag ===
Lionel Ainsworth, som gikk på Derby County sitt fotballakademi, skrev under på sin første profesjonelle kontrakt med Derby County, en 2-årskontrakt, den 4. august 2005. Den 4. februar 2006 var han ubenyttet reserve i en kamp mot Southampton før han 26. februar 2006 fikk han sin debut som Derbyspiller i en ligakamp mot Plymouth Argyle. Totalt fikk Ainsworth med seg to ligakamper i 2005/06-sesongen. 
I august 2006 ble Ainsworth lånt ut til Bournemouth, og hans debut for denne klubben var 5. august 2006 i en ligakamp mot Chesterfield. Totalt spilte han sju ligakamper for the Cherries, og han fikk også med seg to cupkamper for klubben fra Dorset. Den første var mot Millwall den 31. oktober 2006 i cupturneringen Football League Trophy, mens han den 12. desember 2006 debuterte i den engelske FA-cupen da Bournemouth tapte 1-0 for Bristol Rovers. 
Tidlig i januar 2007 returnerte han til Derby før han 22. januar 2007 signerte på en 1-måneds låneavtale med Conference National laget Halifax Town. Han debuterte for The Shaymen i en ligakamp mot York City den 23. januar 2007, og i denne kampen laget han også sitt første mål i karrieren. Ainsworth utlignet for Halifax i det 69. spilleminutt av kampen som endte 1-1. Etter å ha spilt 2 ligakamper for Halifax vendte han tilbake til Derby 18. februar 2007, men bare noe dager senere var han klar for sitt tredje låneopphold i 2006/07-sesongen, denne gang for Wycombe Wanderers. Ainsworth debuterte for the Chairboys 24. februar 2007 da klubben i en ligakamp mot Mansfield Town tapte 3-2. Totalt spilte han 7 ligakamper for Wycombe før han returnerte tilbake til Derby County den 30. april 2007. I slutten av mai 2007 ble det klart at han ikke fikk ny kontrakt med Derby. 
Den 2. august 2007 skrev han under på en 1-årskontrakt med Hereford United, og han debuterte for Hereford i ligasammenheng den 11. august 2007 i en kamp mot Rotherham United. Den 14. august scoret han sine første mål for the Bulls i en ligacupkamp mot Yeovil Town. Ainsworth laget hattrick i denne kampen der han scoret i det 8. minutt, det 24. minutt og 41. minutt i en kamp som Hereford vant 4-1.


=== Landslag ===
Den 26. februar 2006 var Ainsworth en av tre spillere fra Derby som var på banen samtidig i en U19 kamp for England. 


== Kilder ==
Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 469).  Headline Book Publishing, London. ISBN 0-7553-1526-X


== Eksterne lenker ==
(en) Lionel Ainsworth – Transfermarkt 
(en) Lionel Ainsworth – Soccerbase.com 
(en) Lionel Ainsworth – FootballDatabase.eu 
(en) Lionel Ainsworth – Soccerway 
(en) Lionel Ainsworth – FBref
Dingolfing

Dingolfing er en by i Regierungsbezirk Niederbayern i den tyske delstaten Bayern, og forvaltningssenter for landkretsen Dingolfing-Landau. Byen ligger ved elven Isar, rundt 100 km nordøst for München. 
Her lå den tidligere bilprodusenten Glas (Goggomobil). I dag ligger BMWs største fabrikk med 23 000 ansatte på samme plass.


== Historie ==
Dingolfing ble tildelt byrettigheter i 1274. Byen opplevde så en næringsmessig blomstringstid i senmiddelalderen, noe bl.a. kirken St. Johannes (grunnsteinen nedlagt i 1467) bærer vitnesbyrd om.
Under trettiårskrigen ble byen okkupert og plyndret av svenske styrker. Men den største ulykken rammet Dingolfing under den østerrikske arvefølgekrigen i 1743, da store deler av byen gikk opp i flammer under kamphandlinger mellom østerrikske og franske tropper. Dingolfing klarte aldri å ta seg helt inn igjen etter denne katastrofen, og byens betydning svant langsomt hen.
Derimot kom byen uskadet fra den andre verdenskrigen. Broen over Isar ble riktignok sprengt mot slutten av krigen i 1945 da Wehrmacht trakk seg tilbake.


== Referanser ==


== Eksterne lenker ==
(de) Offisielt nettsted 
(en) Dingolfing – kategori av bilder, video eller lyd på Commons
Utrøst

Utrøst er i nordnorsk sagntradisjon et huldreland som ligger ute i havet vest av Røst. Fiskere som er kommet ut i stormvær og har mista leia, kan oppleve å strande på ei ukjent øy med kornåkre og saftig gras. Huldrefolket som bebor øya, driver med fiske og jordbruk og fedrift som menneskene, men det er rikere fiske, større avlinger og feitere kyr enn hos oss. Det er også et sagn om de tre skarver som er gjenfortalt av Asbjørnsen og Moe. Da er det tre bønder som bebor øya, som kan gjøre seg om til skarver. Dette sagnomsuste landet skulle angivelig ha ligget i Norskehavet. For å finne Utrøst skal man følge skarvene når de flyr ut fra Røst og vestover ut i Norskehavet.
Dette har gitt motiv til Røsts kommunevåpen, som viser tre toppskarver. Mange har sammenlignet Utrøst med øya Trenyken, blant annet nå avdøde professor Per Fugelli (1943–2017).

I tusen år har katedralbyggere i Europa strebet etter å lage et rom som bringer menneskene nær Gud.
I havet utenfor Røst har Vår Herre skapt det rommet, og altertavlen, triptykhonet, er Trenyken, som ligger i grensesnittet til alvelandet Utrøst.

Den illustrerte barneboka «Fly med! Skarvene fra Utrøst» (2014), av Linda Lillevik, baserer seg på det tradisjonstunge sagnet om Utrøst. 
Lignende sagn finner vi mange steder langs Europas kyster. Sagnet om det sunkne Atlantis er en annen variant av samme sagnsyklus.


== Litteratur ==
Erik Henning Edvardsen: Huldreland - sunkne øyer daget opp av havet -. En studie i P. Chr. Asbjørnsens Skarvene fra Udrøst, et Eventyrsagn fra Nordlandene. Juletræet. Asbjørnsenselskapets årsskrift nr. 8. Oslo 2015. ISBN 978-82-997953-6-4
Mounir El Hamdaoui

Mounir El Hamdaoui (født 14. juli 1984 i Rotterdam) er en nederlandsk fotballspiller som spiller for den nederlandske klubben DHSC.
Hamdaoui har representert Nederland på U-21 nivå, men har bestemt seg for eventuelt å representere Marokko sitt landslag på seniornivå. 


== Biografi ==
Han startet sin profesjonelle karriere i den nederlandske klubben Excelsior Rotterdam i 2002. Her var han i tre år før han gikk til den engelske klubben Tottenham sommeren 2005.


=== Derby ===
I september 2005 undertegnet han en 3-måneders utleieavtale til Derby County, og han debuterte for klubben i ligasammenheng 18. september mot Southampton. Sitt første ligamål i England scoret han den 1. oktober 2005 mot Leicester City. En skulderskade gjorde at han måtte returnere til Tottenham den 19. oktober 2005, men 31. januar 2006 skrev han en ny utlånsavtale med Derby.


== Referanser ==


== Eksterne lenker ==
(en) Mounir El Hamdaoui – FIFA 
(en) Mounir El Hamdaoui – UEFA 
(en) Mounir El Hamdaoui – Transfermarkt 
(en) Mounir El Hamdaoui – national-football-teams.com 
(en) Mounir El Hamdaoui – WorldFootball.net 
(en) Mounir El Hamdaoui – FootballDatabase.eu 
(en) Mounir El Hamdaoui – Soccerway 
(en) Mounir El Hamdaoui – FBref 
(es) Mounir El Hamdaoui – as.com 
Spillerprofil på Soccerbase
Das Kapital

Das Kapital (Kapitalen) er et bokverk i tre deler skrevet av tyskeren Karl Marx. Boken er en kritisk analyse av kapitalismen.
Verkets første bok kom ut i 1867. Marx døde imidlertid før de resterende bindene kunne utgis, men andre og tredje bok ble fullført av vennen Friedrich Engels og utgitt i henholdsvis 1885 og 1894. En såkalt fjerde bok, «Teorier om merverdien» ble gitt ut i en redigert utgave av Karl Kautsky i årene 1905–1910, det opprinnelige manuskriptet ble først gitt ut i 1956.
En norsk utgave ble påbegynt på 1930-tallet. Verket ble oversatt av Johan Vogt og Erling Falk, som imidlertid døde før oversettelsen var ferdigstilt. Pax forlag ga på 1970-tallet ut forkortede versjoner av alle tre bind. Oktober forlag ga i 1983 ut en nyoversettelse av bok 1, som er blitt gitt ut i flere nye utgaver senere. Røde Fane ga i 1994 ut en del av bok 3, Loven om profittratens tendens til å falle. I 2017 ga Forlaget Rødt! ut en ny utgave av bok 2, oversatt av Harald Minken.


== Inndeling ==
Verket har undertittelen «Kritikk av den politiske økonomien», og postulerer således en grunnleggende kritikk både av kapitalismens funksjon og de (borgerlige) analysene som er knyttet til kapitalismen, slik som den etablerte sosialøkonomien.
Kapitalen er inndelt i tre emnekretser, som utgjør hver sitt bind:

Der Produktionsprozess des Kapitals – Kapitalens produksjonsprosess
Der Zirkulationsprozess des Kapitals – Kapitalens sirkulasjonsprosess
Der Gesamtprozess der kapitalistischen Produktion – Den kapitalistiske produksjons samlede prosess


== Eksterne lenker ==
Friedrich Engels' sammendrag av Das Kapital (pdf-format, engelsk)
Das Kapital på tysk wikisource
Das Kapital bok 1 på engelsk
Das Kapital bok 2 på engelsk
Das Kapital bok 3 på engelsk
Teorier om merverdien på engelsk
Utdrag av Das Kapital bok 1 på norsk
Utdrag av Das Kapital bok 2 på norsk
Utdrag av Das Kapital bok 3 på norsk
Duodji

Duodji (nordsamisk; sørsamisk duedtie, lulesamisk duodje) er samenes tradisjonelle kunsthåndverk og husflid. Begrepet duodji brukes både om det å lage noe og det som blir laget; på norsk uttrykkes det vanligvis som å sløyde, og produktene som sløyd eller samesløyd. Et hovedskille er mellom hard sløyd i tre, horn og bein, og myk sløyd i stoff og skinn. 


== Naturmaterialer ==
Duodji bruker overveiende naturmaterialer som skinn, pels, tre, trerøtter, horn og bein, til å lage forskjellige gjenstander. Reinsdyret ble mye brukt til duodji. Andre tradisjonelle materialer som har vært brukt er glassperler, tinn,  og ull. Ut fra dette lager man grener (ulltepper), klær, smykker, trekopper, melkekopper, pulker, ski. Form og farger varierer fra distrikt til distrikt, og kan også være preget særlige tradisjoner innen den enkelte slekt.  
Samene har også importert materialer som tekstiler og metall gjennom lang tid, og de lager også ting av disse.


== Utdanning ==
Duodjeinstituhtta har veiledere flere steder i Norge, og har som formål å fremme næringsutvikling med utgangspunkt i tradisjonell duodji.
I Norge i dag er utdannelsen til dette yrket innen utdanningsprogrammet Design og håndverk. Det innebærer to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og duodji.
Programområder som fører til fagbrev (Programområder / spesialisering for opplæring i bedrift.)

Høgskolen i Oslo tilbyr et masterstudium i duodji [1]. Studiet gjennomføres ved Samisk høgskole.
Horn-, bein-, metall-, skinn-, pels-, veve- og håndstrikkeduodjárfagene er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Referanser ==


== Eksterne lenker ==
Utdanning.no sin yrkesbeskrivelse av duodjar Arkivert 28. april 2012 hos Wayback Machine.
Utdanning.no sin oversikt over utdanningsløp VGO duodji
Design og håndverk – Duodiar
Duodjeinstituhtta
Filmer og bilder som viser ulike former for duodji
Duodji i grunnskolen - et veiledningshefte med praktiske eksempler på hvordan du kan jobbe med samisk håndverk i grunnskolen, fra Nasjonalt senter for kunst og kultur i opplæringen
Havant & Waterlooville FC

Havant & Waterlooville Football Club er en engelsk fotballklubb som spiller i Conference South. Klubben ble stiftet i 1998, og spilte sin første sesong i Southern League, Southern Division. «The Hawks», som er kallenavnet til Havant & Waterlooville, spiller hjemmekampene sine på West Leigh Park i Havant. Byen Havant ligger i den engelske regionen Sørøst-England.


== Historie ==
Klubben ble stiftet som et resultat av en fusjon mellom klubbene Havant FC og Waterlooville FC i 1998. I sin første sesong vant de Southern League, Southern Division og rykket opp til Premier Division. Der spilte de i fem sesonger før de havnet i Conference South foran 2004/05 sesongen. Dette skjedde fordi det engelske ligasystemet ble omorganisert. I den første sesongen i denne ligaen ble havnet de på en 13.-plass.


== Managere ==
(oppdatert september 2014)

Billy Gilbert 1998-2000
Dave Leworthy 2004-2004
Mick Jenkins / Liam Daish 2000-2004
Ian Baird 2004-2007
Shaun Gale 2007-2012
Stuart Ritchie 2012
Lee Bradbury 2012-
ISO 4217

ISO 4217 er en internasjonal standard som beskriver valutakodene for offisielle valutaer, etablert av International Organization for Standardization (ISO). Kodene ble innført i 1978.
Standarden er bygd opp med tre bokstaver (versaler) og har blant annet gjort det mulig å standardisere databehandling av valuta, i og med at spesialtegn som ¥, €, $ og £ er gjort overflødige.
De første to bokstavene er de samme som i ISO 3166-1 alfa-2-landskoder (som er lik landskodene på Internett) og den tredje er normalt en forkortelse for pengeenheten. Slik blir for eksempel Japans valuta betegnet JPY (JP for Japan og Y for yen) og norsk valuta NOK (NO for Norge, K for kroner). Overnasjonale valutaer har også ISO-kode på tre bokstaver, der første bokstav er X og de to neste er en forkortelse for navnet på valutaen. Et viktig unntak til denne regelen er euroen, som har koden EUR. 
I tillegg er det definert koder for verdifulle metaller (edelmetaller). Også for disse er første bokstav X og de to neste er grunnstoffets kjemiske symbol. For eksempel er ISO 4217-koden for gull XAU.


== Liste over aktive koder ==


== Eksterne lenker ==
Offisiell liste over ISO-4217-valutaer Arkivert 19. august 2008 hos Wayback Machine.
Til Schweiger

Til Schweiger (egentlig Tilman Valentin Schweiger; født 19. desember 1963 i Freiburg im Breisgau) er en tysk skuespiller, filmregissør og produsent.


== Filmografi ==
1990–1992: Lindenstraße
1991: Manta, Manta
1993: Ebbies Bluff
1994: Der bewegte Mann
1994: Die Kommissarin
1995: Bunte Hunde
1996: Fengselsfugler med Heike Makatsch
1996: Das Superweib med Veronica Ferres, etter romanen av Hera Lind
1996: Adrenalin
1996: Das Mädchen Rosemarie
1996: Die Halbstarken
1997: Bastard
1997: Knockin' On Heaven's Door med Jan Josef Liefers og Moritz Bleibtreu
1998: SLC Punk!
1998: The Replacement Killers med Mira Sorvino og Chow Yun-Fat
1998: Der Eisbär
1998: Judas Kiss med Alan Rickman, Emma Thompson, Hal Holbrook, Greg Wise
1999: Bang Boom Bang – Ein todsicheres Ding
1999: Der Große Bagarozy
2000: Jetzt oder nie – Zeit ist Geld
2001: Driven med Sylvester Stallone og Burt Reynolds
2001: Was tun, wenn’s brennt? med Martin Feifel, Sebastian Blomberg, Nadja Uhl, Matthias Matschke, Doris Schretzmayer og Klaus Löwitsch
2001: Auf Herz und Nieren
2001: Investigating Sex
2003: Joe & Max med Peta Wilson
2003:  Lara Croft Tomb Raider: The Cradle of Life  og Angelina Jolie
2004: U-Boat: In feindlicher Hand
2004: (T)Raumschiff Surprise – Periode 1 mit Sky du Mont, Anton Figl, Hans Peter Hallwachs, Michael Herbig
2004: Agnes und seine Brüder mit Moritz Bleibtreu, Marie Zielcke, Martin Semmelrogge, Katja Riemann
2004: King Arthur  som sakserfyrsten Cynric med Keira Knightley og Clive Owen
2004: Die Daltons gegen Lucky Luke
2005: Barfuss (også regi, produksjon, medforfatter og klipping) med Johanna Wokalek.
2005: Deuce Bigalow: European Gigolo med Rob Schneider
2005: No Snow
2005: Special mit Alexandra Maria Lara und Jürgen Vogel
2006: Der Rote Baron med Matthias Schweighöfer og Jan Josef Liefers
2008 : Far Cry 
2009: Inglourious Basterds


== Referanser ==


== Eksterne lenker ==
Offisielt nettsted 
(en) Til Schweiger – kategori av bilder, video eller lyd på Commons 
(en) Til Schweiger – galleri av bilder, video eller lyd på Commons 
(en) Til Schweiger på Internet Movie Database 
(sv) Til Schweiger i Svensk Filmdatabas 
(da) Til Schweiger på Filmdatabasen 
(da) Til Schweiger på Scope 
(fr) Til Schweiger på Allociné 
(en) Til Schweiger på AllMovie 
(en) Til Schweiger hos Rotten Tomatoes 
(en) Til Schweiger hos The Movie Database
Stratos

Stratos er en sjokolade som ble lansert av Nidar i 1936. Sjokoladen blir markedsført som en «lett og luftig» sjokolade, grunnet luftboblene som dannes inni den i den spesielle produksjonsmetoden. Stratos er en kopi av sjokoladene «Bros» og «Aero» som ble introdusert henholdsvis av Bensdorp i 1934 og Rowntree's i 1935. Stratos produseres i dag av Nestlé.


== Sjokoladens navn ==
Navnet Stratos er basert på stratosfæren, det midterste laget i atmosfæren. Pakningen til Stratos avbildet også en skyet himmel, men dette ble endret i begynnelsen av 2009. Da hadde den fått ny pakning med bilde av en glad ku.


== Stratoskua ==
Den blå Stratoskua har i flere år preget og bygget opp under merkevaren Stratos. Stratoskua dukket først opp i 1979. Den gang lå den utstrakt, mens den tygget på et høystrå. I 1987 endret den karakter til en vill, gal og spenstig ku. Kua ble fjernet etter noen år, men ble relansert i 2007.


== Rød Stratos ==
Nidar har ved flere anledninger produsert en variant av Stratos som inneholder nøtter. Innpakningen til denne Stratosutgaven har tradisjonelt vært rød. Første gang Rød Stratos ble lansert var i 1975. Denne inneholdt hasselnøtter, og var i salg frem til 1981. I 1984 ble den relansert, denne gang med mandler, og var da i salg frem til 1992. I 1993 til 2001 ble en Stratosvariant med hasselnøtter igjen solgt, men denne gangen med blå innpakning. I 2005 relanserte Nidar Rød Stratos med hasselnøtter; produksjonen av denne ble stanset i 2007. I 2015 relanserte Nidar sjokoladen, og den ble solgt i en periode.


== Kilder ==
«Stratos produktside». Nidar. Arkivert fra originalen 6. september 2006. Besøkt 12. juni 2006. 
"Dette skal du spise nå". Dinside. Besøkt 7. mars 2015


== Eksterne lenker ==
Nidars side om Stratos
Filefjell

Filefjell er et fjellområde mellom Lærdal i Sogn og Vang i Valdres i Norge. Her, hvor det fra gammelt av har vært ferdselsvei mellom Østlandet og Vestlandet, går hovedveien mellom Oslo og Bergen, europavei 16, som på sitt høyeste når opp på 1013 moh. Litt vest for det høyeste punktet går grensen mellom Vestland og Innlandet fylker.
Ved Otrøvatnet, hvor elven Begna har sitt utspring, ligger Nystuen skysstasjon, som opprinnelig var en av statens fjellstuer. Lenger vest ligger den gamle skysstasjonen og hotellstedet Maristuen, som også opprinnelig var fjellstue. Mellom disse ligger St. Thomas-kirken.


== Friluftsliv ==
Filefjellområdet kan brukes som et utgangspunkt for dagsturer til Sognefjorden, Hallingdal og Valdres. Det er flere severdigheter i omegnen, som stavkirker og den gamle kongeveien mellom Oslo og Bergen som er god bevart og egner seg til turer.  Det er også muligheter for jakt og fiske på Filefjell. Her er det mange fiskevann, og det selges jaktkort mange steder. Filefjellområdet har alpinsenter, mange aktiviteter og overnattingssteder.


== Kongevegen 1793 ==

Kongevegen fra 1793 gikk frem til 1843 over Murkløpphøgda (Murklopphaugen) og nådde dermed på sitt høyeste rundt 1250 moh. Fra da ble den avløst av Bergenske Hovedvei, som gikk langs Smedalsvatnene og gjennom Smedalen. I dag går E16 også gjennom Smedalen, noen steder i samme løp som Bergenske (men utvidet), og noen steder ved siden av. Derfor står Kongevegen uberørt og ligger omtrent som da den ble bygget mellom Kyrkjestølane og Maristova  Ved stiftsgrensa nær veiens høyeste punktet ble det med stor kostnad og anstrengelse reiste en støtte etter at veien var ferdig. Stifsstøtta kostet til sammen 245 riksdaler, omtrent det samme som tre års budsjett for Filefjellsvegen. Den er laget av marmor fra Lier (som også leverte marmor til Marmorkirken i København), men utformet og gjort ferdig i København. Støtta måtte skjæres i flere deler før den ble fraktet til fjells. Stiftsstøtta (eller stiftsdelesteinen) ble senere flyttet et par ganger, men står nå på det opprinnelige stedet. Ellers er Filefjell egnet til skigåing og fotturer.
Kongevegen fra 1793 var den første kjørbare vei mellom østlandet og vestlandet. A.J. Hammer, som var generalvegmester på vestsiden, skrev i 1797 at vegen nå er «saaledes oparbeidet og istandsat, at man nu med Kiærre eller Vogn kan kiøre over de Stæder hvor Fordum var Livs Fare med løs Hæst at passere». Anleggsarbeidet på vestsiden ble ledet av Wilhelm Jürgensen, mens det på østsiden ble ledet av Johan Jørgen Krohn. Begge var offiserer og anleggsarbeiderne var en blanding av soldater og utkommanderte bønder.
Kongevegen fikk i 2014 Vakre vegers pris.


== Filefjell i kunst ==


== Referanser ==


== Eksterne lenker ==
Bildegalleri på Flickr med Kongvegen, Stiftstøtta og Filefjell.
Tikk takk, sier Tiden

Tikk takk, sier Tiden er en norsk bildebok for barn skrevet av Gro Dahle og illustrert av Svein Nyhus. Boka ble utgitt av Cappelen forlag i 2005.
Boka handler om «Jenta» som får klokke og blir uvenner med «Tiden». Det poetiske språket og de dokkeaktige figurene er karakteristiske for Gro Dahles og Svein Nyhus' allalderbøker.


== Eksterne lenker ==
Cappelen forlags presentasjon av boka
Boka anmeldt på barnebokkritikk.no
Illustratørens egne blogginnlegg om boka
Karitinden

Karitinden (også skrevet Karitind) er det nest høyeste blant Tafjordfjella med en høyde på 1 982 meter over havet. Bare Puttegga er høyere. Toppen av Karitinden markerer grensen mellom de tre kommunene Skjåk (i Innlandet) og Fjord og Rauma (begge i Møre og Romsdal). Fjellet ligger i Reinheimen nasjonalpark. Det er lett å bestige fra Veltdalen i sør, sommer som vinter.


== Fotnoter ==


== Referanser ==


== Eksterne lenker ==
Romsdal.com
Puttegga

Puttegga (også kalt Pyttegga) er det høyeste blant Tafjordfjella, 1 999,2 moh. Toppen ligger på grensen mellom kommunene Fjord og Rauma i Reinheimen nasjonalpark, og er det høyeste punktet i Møre og Romsdal fylke. Sekundærfaktoren på 26,7 kilometer er blant de 100 lengste i Skandinavia. Arne Randers Heen støpte i sin tid en varde på toppen slik at den stakk akkurat 2000 meter over havet.

Oppstigningen til toppen fra Ålesund-Sunnmøre Turistforenings hytte Pyttbua tar rundt fem timer (tur-retur) og er relativt enkel. Turen er på omkring 6 kilometer langs ryggen (Putteggenden) som peker mot Pyttbua. Tafjordfjellas store høgfjelltravers går om Puttegga, Høgstolen og Karitinden på en tur.


== Se også ==
Liste over fjell i Skandinavia


== Fotnoter ==


== Referanser ==